เดินวนไปเวียนมา ไม่รู้จะเข้าร้านไหนดี เพราะคนเยอะ คิวแน่น เหลือบไปเห็นร้านนี้เลยคะ คนน้อยสุด 

คือร้าน ยำแซ่บ

ที่ตั้งร้านตั้งอยู่ชั้น 6 ของเซนทรัลพระราม 9 ร้านอยู่ใกล้กับร้าน Sukishi Grill และร้าน Miyabi

บรรยากาศ : ร้านเปันร้านสไตล์เรียบๆ แต่ดูดี ไม่ใหญ่มาก โต๊ะค่อนข้างติดกัน แต่ร้านสวยดีคะ โต๊ะประมาณ 20 กว่าโต๊ะ

เมนูวันนี้
- ยำมาม่า 
ยำเสริฟมาเยอะดีคะ ใส่ข้าวคั่วมาด้วย คล้ายลาบมาม่า รสชาติกลมกล่อมอร่อยดีคะ รสชาติดี แต่ใส่เครื่องมาค่อนข้างน้อย

- คอหมูย่าง
- แห้งๆ แต่รสชาติอร่อยดีคะ เพราะน้ำจิ้มแจ่ว ทานคู่กับข้าวเหนียว

- ส้มตำไทยไขเค็ม 
รสชาติดี๊ดี ตำมาเป็นรสชาติสามรสคะ เปรี้ยวๆ หวานๆ เส้นมะละกอ กรอบอร่อย 

- ไก่ทอด K Pop
ไก่ทอดอันนี้อร่อยจริงๆ คะ เสริฟมา 6 ชิ้น มีน้ำราด ทอดมากรอบๆ อร่อยมากกกๆ จัดว่าเป็นเมนูเด็ดสำหรับวันนี้เลยคะ

- ยำยอดมะพร้าวอ่อนปูกรอบ 
เป็นเมนูแปลกดีคะ แต่ยังไม่ใช่สำหรับเรา

- ชุดส้มตำ
เสริฟมามีส้มตำ ไก่ย่าง ข้าวเหนียว ไก่ทอดไม่อร่อยเท่า ไก่ K Pop 

- ต้มยำทะเล
มันมากคะ รสชาติยังจัดจ้าน เพราะใส่นมสดเยอะเกินคะ
แต่ให้มาค่อนข้างเยอะเลยคะ

การบริการ : พนง แย่มากกกกกกคะ แบบเหวี่ยงสุดๆ พูดจาไม่มีหางเสียง กระชากของจากมือ คือเหมือนไม่ผ่านการอบรมก่อนมาบริการ 
แต่ก็อาจจะเป็นเพราะเอิร์นไปทานตอนมืดแล้ว ก็เลยทำให้พนง หงุดหงิด

ค่าเสียหายมื้อนี้ 747 บาท รวม Vat 7% คะ